52. schôdza NR SR - 2.deň - A. dopoludnia
Dátum: 2026-05-27
Poslanec: Jakab, Július (SLOVENSKO)
Druh vystúpenia: Vystúpenie v rozprave

Dám ja pani mi tu teraz stojíme a sedíme a rokujeme o najdôležitejších zákonoch a hlavne ten jeden, ku ktorému chcem vystúpiť v tejto zlučenej rozprave, že poslanci Národnej rady majú sobášiť. Tak ja niekedy sa zamýšľam nad tým, že ako rozmýšľa tuto pán Danko, ktorý za mnou sedí a môže sa prihlásiť a pozývam ho do rozpravy, do faktickej poznámky, pretože sa ho chcem opýtať, že pán Danko, prosím vás, vy ste ako prišli na to, že ľuďom vadí, ľudí trápi akurát to, že poslanci Národnej rady alebo prezident alebo ministri ich nemôžu sobášiť. Že toto je to, čo trápi Slovenskú republiku. Viete, lebo my tu máme kadejaké problémy, ktoré ste aj vy urobili. Máme tu transakčnú daň, máme tu zničenú ekonomiku, máme tu najnižšie priemerné mzdy spomedzi všetkých okolitých krajín. Rumuni nás predbehli v priemernej mzde. Máme tu zdevastovaných živnostníkov, ktorých ste zdevastovali aj vy. Najprv ste im dali transakčné dane, museli čakať vo frontách v mraze, potom ste im rušili transakčné dane, zvýšili ste im odvody o koľko? O 50 % za vašej vlády? Ale to, čo rieši problémy Slovenskej republiky, je, že Andrej Danko tu predloží zákon, aby poslanci mohli sobášiť. Andrej Danko, to je absolútna hlúposť. Pozrite sa, koľko tu máte poslancov, koľko je tu koaličných poslancov. Tí, ktorí si tu udeľujú voľno jednomesačné, trojmesačné, neviem koľko mesiacov v minulom roku ani neboli v robote, majú 6000 platy. Tuná by mali predkladať zákony, ktoré pomáhajú ľuďom a nepredložia absolútne nič. Ak ste si pozerali napríklad reportáž počas minulej schôdze, tu novinári oslovovali koaličných poslancov a pýtali sa ich, že čo dobré, aspoň jeden jediný zákon nech povedia, čo dobré prijali pre ľudí na Slovensku. Nevedeli si spomenúť absolútne na nič. Ale bum, riešenie Andreja Danka je, že poďme sobášiť ľudí, aby poslanci mohli sobášiť ľudí. To je jedno, že nechodia do roboty, to je jedno, že všetci ľudia na nich nadávajú na Slovensku, pretože iba prznia ekonomiku a škodia im v ich životoch. To je jedno Andrejovi Dankovi. Takže ja sa vás pýtam, Andrej Danko, poďte sem odprezentovať, poďte povedať, prihláste sa faktickou poznámkou, mne je to jedno. Poďte nám porozprávať, ako ste došli k tomu, že sobášenie ľudí poslancami Národnej rady, prezidentom, ministrami, že to je to správne riešenie. Lebo ja vám poviem, mne skoro lata z rúk vypadla, keď som zase pozeral, že riešenie na všetky slovenské problémy je, že Andrej Danko navrhuje pamätný deň štátnej vlajky. To je ono. To proste potrebujú ľudia na Slovensku, aby ich poslanci sobášili, aby sme mali rôzne pamätné dni, ale aby ste sa vy pozreli na to, ako sa tým ľuďom žije, ako ste im zničili životy, ako ste rodinám zobrali 200 € na dieťa, ako ste dôchodcom zobrali rodičovské dôchodky, ako ste im zmrazili 13. dôchodky. Ako ste oškrabali všetky firmy zvýšenými daňami, to nie. Vaza Dni, ale aby ste sa vy pozreli na to, ako sa tým ľuďom žije, ako ste im zničili životy, ako ste rodinám zobrali 200 € na dieťa, ako ste dôchodcom zobrali rodičovské dôchodky, ako ste im zmrazili 13. dôchodky, ako ste ošklbali všetky firmy zvýšenými daňami, to nie. Vás zaujíma sobášenie, pamätné dni štátnej vlajky a potom, keď sa hádžete o zem s Tarabom a chcete ho dať dole z ministerstva, lebo už aj vy by ste chceli mať prístup na nejaké ministerstvo, lebo vy si to zaslúžite. Tak to sú, to nie je, prosím vás, že vy tým ľuďom pomáhate. Vy traumatizujete túto spoločnosť každý jeden deň. Tým, že nechodíte do roboty a tým, že tu predkladáte rôzne sprostosti. A toto je jedna z nich. Čo vyrieši ľuďom na Slovensku to, že ich majú sobášiť poslanci? Ja sa pýtam, Andrej Danko, vy s tým rátate, že si vás ľudia pozvú na svadbu? Už nie. Kde... No tak ho počkáme. Tak počkáme na pána Danka. Poprosím, keby ste zastavili čas, nie, to predseda. Nehovor, lebo tam je fakt dosť ľudí. Poprosím, pán predseda, keby ste mi vrátili čas, ďakujem. Keby ste mi vrátili čas, keď ste tu. Je dôvod. Neboli ste prítomní, pán predseda. Neplynul čas, pokiaľ tu nebol predsedajúci v sále. To je ten nový rokovací poriadok? To je možné? To je v poriadku, áno? Tak poďte sem vysvetliť, ako je v poriadku, že idete ľudí sobášiť namiesto toho, aby ste im reálne pomohli. Poďte, pán Danko. Poďte im vysvetliť, ako je pamätný deň štátnej vlajky viac v poriadku ako to, že sa máte zaujímať o ekonomickú situáciu ľudí na Slovensku. Ja sa venujem téme a vy ste predkladateľ. Vy ste predkladateľ zákona a bežne si tu normálne chodíte mirnix dirnix. Ste predkladateľ zákona, aby poslanci sobášili ľudí na Slovensku. Pán Danko, poďte sem, poďte sa obhájiť. Vy ste predkladateľ zákona, kde chcete ľuďom povedať, že sobášenie poslancami Národnej rady, ktorí tu nechodia do roboty a berú 6000 platy, je dôležitejšie ako ekonomická situácia Slovenska, pán Danko. To ste povedali vy tým, že podpisujete takéto somariny. A hovoríte to aj tým, ako sa staráte o to, aby ste sa dostali na ministerstvá, aby ste sa vysporiadali s Tarabom, aby ste si tu proste dosadili svojich ľudí na fleky. O ničom inom sme nepočuli posledné týždne, pán Danko. Viete? O tom, ako sú poobsadzovaní nominanti SNS na rôznych vysokých funkciách. O tom hovoril bežne Taraba. O tom, ako Kufa hovoril, že jeho syn má riadiť TANAP. Odkiaľ vyšli títo ľudia? Ktoré miesta obsadili? Toto je to, čo vás trápi, Andrej Danko, a namiesto normálnych zákonov tu dávate nenormálne zákony na to, aby poslanci sobášili ľudí alebo aby bol pamätný deň štátnej vlajky. Tak to poďte obhájiť. Sa tu neprechádzajte po parlamente a normálne sa postavte z očí voči tým ľuďom, ktorých každý jeden deň šikanujete. A ja som si dovolil jeden pozmeňujúci návrh, vážené kolegyne a vážení kolegovia. Podpisujú, momentálne zbieram. Ešte mi tam chýba asi päť podpisov, ak sa chcete pripojiť. Andrej Danko spoločne s touto vládou zničil ľudí na Slovensku, ekonomiku, živnostníkov, podnikateľov. On si vyplakáva, že on sa o nich vždy staral, ale v skutočnosti je pravda taká, že ich ničí už tretí rok. O tom hovoria všetky štatistiky. A teraz vymyslel takú hlúposť, aby poslanci mohli sobášiť. Aby tu ešte viac neboli v parlamente. Takže pozmeňujúci návrh znie takto. Ak poslanec alebo iný člen vlády ide sobášiť, tak nech aspoň trochu pomôže tomu manželskému páru, ktorý oddáva, a nech im zo svojej výplaty tam nechá minimálne 500 € dar, minimálne 500 € dar. Čiže nech sa páči, pozmeňujúci návrh je tam. Môžete ho podpísať. Ja sa prihlásim ešte znova do rozpravy. Tento pozmeňujúci predložím. Minimálne 500 € im dáte, lebo ste im zobrali tisíce. Rodinám ste zobrali tisíce, živnostníkom ste zobrali tisíce, podnikateľom ste zobrali tisíce, tak im pekne tie peniaze dáte, keď už sa chcete potulovať po tých svadbách ako nejaký potulný tam, ja neviem, čo tam chcete robiť, príhovory alebo participovať na tých oslavách, že troška si vypiť za... A sú tie? Nie, pekne tam budete nechávať svoje peniaze. Takže toto sú riešenia Andreja Danka, aby sa sobášilo namiesto toho, aby ľuďom pomáhal, ale preto aj dávame pozmeňujúce návrhy, že keď tam už idete, tak tam pekne necháte tie peniaze z tých svojich zvýšených platov, ktoré si odmietate znížiť. Ďakujem.